Απόλλων Καλαμαριάς (καλαθοσφαίριση γυναικών)

Ο Μορφωτικός Γυμναστικός Σύλλογος Καλαμαριάς ο Απόλλων είναι ελληνικό αθλητικό σωματείο το οποίο εδρεύει στην Καλαμαριά. Ιδρύθηκε στις 24 Ιανουαρίου 1926 από μία παρέα Ποντίων, για τους οποίους αποτελεί σημείο αναφοράς μέχρι σήμερα. Τα επίσημα χρώματα του είναι το μαύρο και το κόκκινο. Στο έμβλημα του απεικονίζεται ο θεός της μουσικής, των τεχνών και του φωτός, Απόλλων.

Το τμήμα γυναικείας καλαθοσφαίρισης του συλλόγου, το οποίο ξεκίνησε τη λειτουργία του το 1969,«Ιστορικό γυναικείου τμήματος καλαθοσφαίρισης», επίσημος ιστότοπος του τμήματος. διαθέτει νομική μορφή ερασιτεχνικού σωματείου. Αποτελεί το τμήμα του Απόλλωνα με τις περισσότερες επιτυχίες σε συλλογικό επίπεδο. Έδρα του είναι το Κλειστό Γυμναστήριο του Δ.Α.Κ. Καλαμαριάς, χωρητικότητας 700 θεατών.«Κλειστό Δ.Α.Κ. Καλαμαριάς» , πληροφορίες στον ιστότοπο Gipeda.gr. Καλλιεργεί τόσο ομάδα ενηλίκων, όσο και ακαδημίες νεαρότερων ηλικιακά αθλητριών. Οι αθλήτριές του αγωνίζονται με χρώματα το κόκκινο και το μαύρο.

 Ιστορική αναδρομή 
Το γυναικείο τμήμα καλαθοσφαίρισης ιδρύθηκε εννέα χρόνια μετά την ίδρυση του ανδρικού, το 1969 με πρόεδρο του συλλόγου τον Ιωάννη Μαρκόπουλο, έφορο του ανδρικού τμήματος τον Πέτρο Μουσικίδη και πρώτο προπονητή το Θόδωρο Παυλίδη.

 Δεκαετίες 1970 και 1980 

Κατά την αγωνιστική περίοδο 1973-74 ο Απόλλων αναδείχθηκε Πρωταθλητής Θεσσαλονίκης, λαμβάνοντας το δικαίωμα συμμετοχής στο Πανελλήνιο Πρωτάθλημα που εκείνη τη χρονιά διεξήχθη ανάμεσα σε τέσσερις ομάδες. Πράγματι ο σύλλογος κατέκτησε τον τίτλο ενθουσιάζοντας τους φιλάθλους του.«Πρωταθλητές Α1 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Το Δεκέμβριο του 1976 ο Απόλλων ήταν το ένα από τα 30 ιστορικά σωματεία της Θεσσαλονίκης που ίδρυσαν την Ένωση Καλαθοσφαιρικών Σωματείων Θεσσαλονίκης (Ε.ΚΑ.Σ.Θ. για συντομία), την πρώτη Ένωση που δημιουργήθηκε στην ελληνική επικράτεια.«Ιστορία», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.

Μέχρι το 1984 η ομάδα τερμάτιζε ανελλιπώς στις πρώτες θέσεις του τοπικού της πρωταθλήματος, συμμετείχε στα πανελλήνια πρωταθλήματα και είχε ευρωπαϊκές συμμετοχές.

Κατά την αγωνιστική περίοδο 1984-85, χρονιά κατά την οποία δημιουργήθηκε η Α' Εθνική Κατηγορία, ο Απόλλων έχασε την πρωτιά σε αγώνα μπαράζ με τον Α.Ο. Σπόρτιγκ Αθηνών στα Τρίκαλα.

 Δεκαετία 1990 
Κατά την είσοδο της δεκαετίας του 1990 ο Απόλλων Καλαμαριάς διένυε τη φάση της μεγαλύτερης ακμής του. Μετέφερε στις αποσκευές του ήδη ένα Πανελλήνιο Πρωτάθλημα, ενώ είχε ευρωπαϊκές παραστάσεις σε πέντε διαφορετικές χρονιές του παρελθόντος.

Την αγωνιστική περίοδο 1990-91 στο Πρωτάθλημα της Α' Εθνικής Κατηγορίας έλαβαν μέρος 12 σύλλογοι από ολόκληρη την επικράτεια, τέσσερις εκ των οποίων από τη Θεσσαλονίκη. Στο πλαίσιο αυτό ο Απόλλων συγκέντρωσε 17 νίκες και 5 ήττες, ολοκληρώνοντας τις αγωνιστικές του υποχρεώσεις στην 4η θέση του τελικού βαθμολογικού πίνακα. Την ίδια χρονιά ο σύλλογος αγωνίστηκε εκ νέου στη διοργάνωση του European Cup Liliana Ronchetti, στην οποία εντάχθηκε στη «Φάση των 32».  Εκεί γνώρισε δύο ήττες από την ισπανική Ρος Καθάρες Βαλένθια (67-107 στη Θεσσαλονίκη, 116-47 στη Βαλένθια) με συνέπεια να αποκλειστεί από τη συνέχεια.Ronchetti Cup 1990-91, αποτελέσματα και στατιστικά στον επίσημο ιστότοπο της FIBA Europe.

Την επόμενη περίοδο, 1991-92, η πορεία της ομάδας στην Α' Εθνική συνεχίστηκε, με τη χρονιά να κλείνει με τον ιδανικότερο τρόπο: την κατάκτηση του Πρωταθλήματος Ελλάδος. Την εξαιρετική αγωνιστική κατάσταση της ομάδας πιστοποιεί ότι γεγονός ότι το πέτυχε με μόλις μία ήττα σε 22 αγωνιστικές. Προπονητής της ομάδας την περίοδο αυτή ήταν ο Γκάρι Αριουτιούνοφ, έφοροι ήταν οι Ανδρέας Μπουρτζής και Τάσος Λαζαρίδης, ενώ πολύτιμη ήταν και η προσφορά της Ρένας Δημητριάδου, του Παναγιώτη Ευθαλίδη και του Νίκου Παπαδόπουλου. Τον τίτλο εξασφάλισε νίκη στο τελευταίο και καθοριστικό παιχνίδι απέναντι στον παντοδύναμο τότε Σπόρτιγκ στο γήπεδο της Μίκρας.

Ως Πρωταθλήτρια ομάδα της προηγούμενης χρονιάς, ο Απόλλων έλαβε μέρος τον επόμενο Οκτώβρη στο European Cup for Women's Champion Clubs (πρόδρομο της σύγχρονης EuroLeague Women). Αντιμετώπισε δύο φορές την ουγγρική Μίζο Πέτσι στα πλαίσια του Β' Προκριματικού Γύρου, χωρίς να καταφέρει να προκριθεί στην επόμενη φάση (75-46 στο Πετς, 76-76 στη Θεσσαλονίκη).European Cup for Women's Champion Clubs 1992-93, αποτελέσματα και στατιστικά στον επίσημο ιστότοπο της FIBA Europe. Στο εγχώριο Πρωτάθλημα της Α' Εθνικής, τη χρονιά 1992-93 τον ένα και μοναδικό Όμιλο συγκρότησαν 14 σύλλογοι, δύο περισσότεροι σε σχέση με την προηγούμενη. Η πορεία της ομάδας ολοκληρώθηκε με απολογισμό 17 νίκες και 9 ήττες. Στην τελική κατάταξη βρέθηκε στην 4η θέση.

Την αγωνιστική περίοδο 1993-94 η ομάδα της Καλαμαριάς είχε την ατυχία να αποτελέσει τον λιγότερο ευνοημένο σύλλογο τετραπλής ισοβαθμίας. Αναλυτικότερα τις θέσεις 3 έως 6 διεκδίκησαν οι Παναθηναϊκός, Ακαδημία Ηλιούπολης, Μ.Ε.Ν.Τ. και Απόλλων, που βάσει των μεταξύ τους αποτελεσμάτων κατετάγησαν με αυτή ακριβώς τη σειρά. Καθένας από αυτούς είχε συγκεντρώσει από 16 νίκες και 10 ήττες.Εφημερίδα «Αθλητική Ηχώ», 18 Απριλίου 1994, σελ. 11. Το φθινόπωρο της χρονιάς αυτής η ομάδα της Καλαμαριάς επέστρεψε στη διοργάνωση του European Cup Liliana Ronchetti. Στο Β' Προκριματικό Γύρο ξεπέρασε επιτυχώς το εμπόδιο της ισραηλινής Ελιτζούρ Σέλα (62-65 νίκη εκτός, 70-61 νίκη εντός). Στο Γ' Προκριματικό Γύρο αντιμετώπισε την ισπανική Σαραγόσα από την οποία και γνώρισε τον αποκλεισμό (70-61 ήττα εκτός, 66-71 ήττα εντός).Ronchetti Cup 1993-94, αποτελέσματα και στατιστικά στον επίσημο ιστότοπο της FIBA Europe.

Τη χρονιά 1994-95 ο Απόλλων επιβεβαίωσε ξανά πως άνηκε στις καλύτερες ομάδες της χώρας, κερδίζοντας εκ νέου θέση στην κορυφαία τετράδα. Ειδικότερα έφτασε στην τελευταία αγωνιστική με 17 νίκες και 9 ήττες. Έχοντας ισοβαθμήσει με τον Ολυμπιακό Βόλου, βάσει των μεταξύ τους αποτελεσμάτων τοποθετήθηκε χαμηλότερα από εκείνον στην τελική κατάταξη και ειδικότερα στην 4η θέση.

Στο Πρωτάθλημα της αγωνιστικής περιόδου 1995-96, το οποίο εξακολούθησε να διοργανώνεται με τη συμμετοχή 14 συλλόγων, ο Απόλλων ολοκλήρωσε τις υποχρεώσεις του στην 5η θέση του τελικού βαθμολογικού πίνακα. Έχοντας συλλέξει 15 νίκες και 11 ήττες ισοβάθμησε με τον Παναθηναϊκό, ο οποίος, ωστόσο, τοποθετήθηκε μία θέση υψηλότερα βάσει των επόμενων κριτηρίων κατάταξης.Εφημερίδα «Αθλητική Ηχώ», 6 Μαΐου 1996, σελ. 19. Την ίδια χρονιά διοργανώθηκε για πρώτη φορά και γυναικείο Κύπελλο Ελλάδος, στα πλαίσια του οποίου η Καλαμαριά εντάχθηκε στη «Φάση των 16». Εκεί γνώρισε και τον πρώτο του αποκλεισμό, εκτός έδρας από τον Ηρακλή, με τελικό σκορ 74-57.«Αποτελέσματα Κυπέλλου Γυναικών 1995-1996», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η τρίτη διοργάνωση στην οποία συμμετείχε ο Απόλλων την περίοδο αυτή ήταν το European Cup Liliana Ronchetti. Στο Β' Προκριματικό Γύρο δεν δυσκολεύτηκε να ξεπεράσει το εμπόδιο της αλβανικής Λουφτετάρι, ομάδας του Αργυροκάστρου (42-109 νίκη εκτός, 90-47 νίκη εντός). Ο αποκλεισμός ήρθε στο Γ' Προκριματικό Γύρο από την ιταλική Ριουνίτα, όμάδα της Μεσσήνης (82-75 νίκη εντός, 102-80 ήττα εκτός).Ronchetti Cup 1995-96, αποτελέσματα και στατιστικά στον επίσημο ιστότοπο της FIBA Europe.

Την αγωνιστική περίοδο 1996-97 η ομάδα της Καλαμαριάς συνέχισε την πορεία της στην κορυφαία κατηγορία με 13 νίκες και 13 ήττες απολογισμό. Για άλλη μια χρονιά τερμάτισε υψηλά και ειδικότερα στην 6η θέση, χωρίς να παρατηρηθεί αυτή τη φορά ισοβαθμία με άλλη ομάδα.Περιοδικό «Το Τρίποντο», 26 Απριλίου 1997, σελ. 68-71. Τη χρονιά αυτή έκανε αξιοσημείωτη μια νέα μεγάλη επιτυχία για το σύλλογο, αυτή της κατάκτησης του Κυπέλλου Ελλάδος. Η πορεία προς τον τίτλο αυτό ξεκίνησε από το γήπεδο των Εσπερίδων Καλλιθέας τις οποίες υπέταξε με σκορ 57-68 στα πλαίσια της 1ης Αγωνιστικής της Β' Φάσης. Στη «Φάση των 16» υποχρέωσε σε ήττα στη Θεσσαλονίκη τον Αστέρα Εξαρχείων με μεγάλη διαφορά στο σκορ (82-52). Στη «Φάση των 8» πέτυχε μια επιπλέον εντός έδρας νίκη, αυτή τη φορά απέναντι στην Ακαδημία Ηλιούπολης, με σκορ 64-57. Στον Ημιτελικό κατάφερε να κερδίσει εντός έδρας το Σπόρτιγκ με το οριακό 59-58. Στο Μεγάλο Τελικό, που έλαβε χώρα στις 9 Απριλίου του 1997 στην Κατερίνη, κατέκτησε το Κύπελλο απέναντι στον Ολυμπιακό Βόλου του Αντώνη Μυριτζή.«Αποτελέσματα Κυπέλλου Γυναικών 1996-1997», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Η ιστορία των τελικών Κυπέλλου Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Προπονητής των «rossoneri» τη χρονιά αυτή ήταν ο Δημήτρης Νικολαΐδης και έφορος η Ρένα Δημητριάδου.

Την επόμενη χρονιά, 1997-98, πραγματοποιήθηκε αναδιάρθρωση των κατηγοριών. Η κορυφαία κατηγορία μετονομάστηκε πλέον σε Α1 Εθνική και σε αυτή συμμετείχαν 12 σύλλογοι (παράλληλα δημιουργήθηκε η Α2 Εθνική η οποία συνυπήρχε με τη Β Εθνική μέχρι το 2003). Στο νέο αυτό πλαίσιο ο Απόλλων ολοκλήρωσε τις αγωνιστικές του υποχρεώσεις στην 5η θέση της τελικής βαθμολογίας, μία θέση υψηλότερα από το Θρίαμβο Αθηνών με τον οποίο ισοβάθμησε. Αναλυτικότερα η συλλογή αμφότερων ήταν 12 νίκες και 10 ήττες.Εφημερίδα «Αθλητική Ηχώ», 6 Απριλίου 1998, σελ. 30. Σε ό,τι αφορά το Κύπελλο Ελλάδος, η ομάδα της Καλαμαριάς αγωνίστηκε μόνο στη «Φάση των 16», όπου γνώρισε τον αποκλεισμό εντός έδρας από τον Απόλλωνα Πτολεμαΐδας με σκορ 54-71.«Αποτελέσματα Κυπέλλου Γυναικών 1997-1998», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τέλος, αυτή ήταν μια ακόμη χρονιά στην οποία η ομάδα συμμετείχε στο (πρόσφατα μετονομασμένο) Ronchetti Cup. Αρχικά τοποθετήθηκε σε Όμιλο με την αυστριακή Κλόστερνόιμπουργκ και την ιταλική Ριουνίτα, την οποία είχε ξανά αντιμετωπίσει δύο χρόνια πριν. Με 2 νίκες και 2 ήττες κατάφερε να περάσει στη «Φάση των 32». Εκεί διασταυρώθηκε με τη σλοβάκικη Σαμ Μιγιάβα από την οποία και αποκλείστηκε (72-71 νίκη εντός, 58-40 ήττα εκτός).Ronchetti Cup 1997-98, αποτελέσματα και στατιστικά στον επίσημο ιστότοπο της FIBA Europe.

Η αγωνιστική περίοδος 1998-99 χαρακτηρίστηκε από κάμψη στην απόδοση του συλλόγου. Έχοντας συλλέξει 7 νίκες και 15 ήττες δεν τερμάτισε υψηλότερα από την 9η θέση της βαθμολογικής κατάταξης. Υπήρξε δε ο άτυχος ισοβαθμίας με το Μεγάλο Αλέξανδρο Θεσσαλονίκης. Παρ’ όλα αυτά απέφυγε τον υποβιβασμό. Στη διοργάνωση του Κυπέλλου αγωνίστηκε ξανά μόνο στη «Φάση των 16», στα πλαίσια της οποίας ηττήθηκε εκτός έδρας από τη Μ.Ε.Ν.Τ. με σκορ 61-50.«Αποτελέσματα Κυπέλλου Γυναικών 1998-1999», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη περίοδο, 1999-00, μαζί με τη χιλιετία έκλεισε κι ένας μεγάλος κύκλος για την ομάδα αφού γνώρισε για πρώτη φορά στην ιστορία της τον υποβιβασμό από την κορυφαία εθνική κατηγορία σε κάποια χαμηλότερη. Στην Α1 Εθνική διαγωνίστηκαν 11 σύλλογοι (μετά την απόσυρση της Α.Ε.Κ. Τριπόλεως). Ο Απόλλων τερμάτισε έχοντας πετύχει 4 νίκες σε 20 αγωνιστικές, καταλαμβάνοντας την 11η και τελευταία θέση. Η Ακαδημία Ηλιούπολης με την οποία ισοβάθμησε υπερτερούσε στα επόμενα κριτήρια κατάταξης και βρέθηκε έτσι υψηλότερα.«Βαθμολογία Πρωταθλήματος Α1 Εθνικής Κατηγορίας Γυναικών 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Φτωχή ήταν και η απόδοση του Απόλλωνα στο Κύπελλο Ελλάδος, όπου γνώρισε την ήττα στην Α' Φάση με συνέπεια τον άμεσο αποκλεισμό. Ειδικότερα ηττήθηκε εντός έδρας από το Σπόρτιγκ με σκορ 49-72.

 Δεκαετία 2000 
Την αγωνιστική περίοδο 2000-01 ο νέος προπονητής της ομάδας, Θόδωρος Πολυμένης, κλήθηκε να τη βοηθήσει να αντιμετωπίσει το σοκ του πρώτου της υποβιβασμού στη δεύτερη τη τάξει κατηγορία, που τη δεδομένη στιγμή ήταν η Α2 Εθνική. Η προσπάθεια στέφθηκε με επιτυχία, καθώς η ομάδα κατάφερε να πάρει ένα από τα εισιτήρια ανόδου τερματίζοντας στη 2η θέση της τελικής κατάταξης. Σημειώνεται πως οι ομάδες της Α2 Εθνικής ήταν τότε 12 στον αριθμό, από ολόκληρη την Ελλάδα, συγκεντρωμένες σε έναν και μοναδικό Όμιλο. Στο πλαίσιο αυτό ο Απόλλων συγκέντρωσε 20 νίκες σε 22 αγώνες, μία λιγότερη από την Πρωταθλήτρια Γλυφάδα.«Βαθμολογία Πρωταθλήματος Α2 Εθνικής Κατηγορίας Γυναικών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια χρονιά αγωνίστηκε, επιπλέον, σε δύο αγώνες στα πλαίσια της Α' Φάσης του Κυπέλλου Ελλάδος. Στον πρώτο νίκησε εκτός έδρας τον Πρωτέα Βούλας με σκορ 40-67, ενώ στο δεύτερο αποκλείστηκε εντός έδρας από τη Γλυφάδα με σκορ 59-61.«Αποτελέσματα Κυπέλλου Γυναικών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Το επόμενο φθινόπωρο η ομάδα της Καλαμαριάς, εν αναμονή της νέας της προσπάθειας στην Α1 Εθνική, αγωνίστηκε αρχικά στη «Φάση των 16» του Κυπέλλου Ελλάδος. Εκεί νίκησε εντός έδρας την ομάδα του Παλαιού Φαλήρου με σκορ 82-68, περνώντας επιτυχώς στη «Φάση των 8». Απέτυχε, ωστόσο, να βρεθεί στο Final-4, καθώς γνώρισε την εντός έδρας ήττα από το Μεγάλο Αλέξανδρο Θεσσαλονίκης με σκορ 60-67.«Αποτελέσματα Κυπέλλου Γυναικών 2001-2002», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο Πρωτάθλημα της χρονιάς 2001-02 η απόδοση της ομάδας του Πολυμένη κυμάνθηκε σε χαμηλά επίπεδα, αν και κατόρθωσε να αποφύγει τον υποβιβασμό. Σε σύνολο 11 διεκδικητών του Τίτλου, συγκέντρωσε 6 νίκες και 14 ήττες, με αποτέλεσμα να καταταγεί στη 10η θέση της τελικής βαθμολογίας χωρίς να παρατηρηθεί ισοβαθμία με άλλη ομάδα.«Βαθμολογία Πρωταθλήματος Α1 Εθνικής Κατηγορίας Γυναικών 2001-2002», πληροφορίες στον ιστότοπο (Galanis)SportsData.gr. Κορυφαίες σκόρερ για λογαριασμό της ομάδας αναδείχθηκαν τη χρονιά αυτή οι Ελληνίδες Εμμανουέλα Αυθεντοπούλου (304 πόντοι σε 20 αγώνες, 15,20 κατά μ.ό.) και Γιώτα Κούρτη (226 πόντοι σε 17 αγώνες, 13,29 πόντοι).«Apollon Kalamarias: Total Stats Regular Season 2001-2002», πληροφορίες στον ιστότοπο (Galanis)SportsData.gr. Η Κούρτη είχε επίσης την τρίτη καλύτερη επίδοση στη συλλογή Κοψιμάτων σε ό,τι αφορά το σύνολο των ομάδων (21 σε 17 αγώνες, 1,24 κατά μ.ό.).«Blocks: Women's Championship 2001-02 Division A1», πληροφορίες στον ιστότοπο (Galanis)SportsData.gr. Ενώ η χρονιά βρισκόταν εν εξελίξει τον Πολυμένη αντικατέστησε ο Παναγιώτης Παυλόπουλος.

Η επόμενη αγωνιστική περίοδος 2002-03 δεν εξελίχθηκε ιδανικά για την ομάδα της Καλαμαριάς. Η αρχή έγινε από το Κύπελλο, στα πλαίσια του οποίου αποκλείστηκε στον πρώτο του αγώνα. Ειδικότερα γνώρισε την εντός έδρας ήττα στη «Φάση των 16» από τον Μεγάλο Αλέξανδρο με σκορ 70-74.«Αποτελέσματα Κυπέλλου Γυναικών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Πρωτάθλημα, ο σύλλογος δεν κατάφερε να σημειώσει περισσότερες από 2 νίκες σε 22 αγωνιστικές. Συνεπώς κατέλαβε την 11η και προτελευταία θέση της τελικής κατάταξης, ακολουθώντας τον ουραγό Ηρακλή στην Α2 Εθνική.«Βαθμολογία Πρωταθλήματος Α1 Εθνικής Κατηγορίας Γυναικών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Προπονητής ήταν και πάλι ο Παυλόπουλος, ενώ τους περισσότερους πόντους για λογαριασμό της ομάδας είχαν συγκεντρώσει η Αυθεντοπούλου (402 πόντοι σε 22 αγώνες, 18,27 κατά μ.ό.), η Τουρκοαμερικανίδα Κόρι Ένγκουσεν (77 πόντοι σε 6 αγώνες, 12,83 κατά μ.ό.) και η Ελληνίδα Αλεξάνδρα Γιαννοπούλου (206 πόντοι σε 21 αγώνες, 9,81 κατά μ.ό.).«Apollon Kalamarias: Total Stats Regular Season 2002-2003», πληροφορίες στον ιστότοπο (Galanis)SportsData.gr. Στους στατιστικούς πίνακες των ατομικών επιδόσεων για το σύνολο του Πρωταθλήματος, η Αυθεντοπούλου βρέθηκε 3η σε ό,τι αφορά το σκοράρισμα και 1η σε ό,τι αφορά τα Κερδισμένα Φάουλ (147 σε 22 αγώνες, 6,68 κατά μ.ό.). Από την πλευρά της η Θεοδώρα Ντέδου ήταν 3η στα Κοψίματα (25 σε 22 αγώνες, 1,14 κατά μ.ό.).«Points: Women's Championship 2002-03 Division A1», πληροφορίες στον ιστότοπο (Galanis)SportsData.gr.«Fouls Won: Women's Championship 2002-03 Division A1», πληροφορίες στον ιστότοπο (Galanis)SportsData.gr.«Blocks: Women's Championship 2002-03 Division A1», πληροφορίες στον ιστότοπο (Galanis)SportsData.gr.

Εν απουσία του Απόλλωνα από τις χαμηλότερες κατηγορίες, είχαν περιέλθει σημαντικές αλλαγές στη διοργανωτική μορφή: η Β' Εθνική είχε καταργηθεί εντελώς, ενώ η Α2 χωρίστηκε σε δύο Ομίλους με γεωγραφικά κριτήρια. Την αγωνιστική περίοδο 2003-04 η ομάδα της Καλαμαριάς αγωνίστηκε στον Όμιλο Βορρά της Α2 Εθνικής, τον οποίο συνέθεσαν 12 σύλλογοι. Συγκέντρωσε 12 νίκες και 10 ήττες, όσες και ο Ηρακλής Θεσσαλονίκης. Βάσει των μεταξύ τους αποτελεσμάτων τοποθετήθηκε στην τελική κατάταξη υψηλότερα από εκείνον και συγκεκριμένα στην 5η θέση.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Οι αγώνες του Απόλλωνα για το θεσμό του Κυπέλλου ήταν δύο τη χρονιά αυτή, στις πρώτες δύο αγωνιστικές της Α' Φάσης. Στην πρώτη από αυτές επικράτησε εκτός έδρας με σκορ 51-77 επί των Αμπελοκήπων Θεσσαλονίκης. Στη δεύτερη ηττήθηκε εκτός έδρας και αποκλείστηκε από τον Πρωτέα Ελευθερίου-Κορδελιού με τελικό σκορ 59-55.«Αποτελέσματα Κυπέλλου Γυναικών 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Το επόμενο φθινόπωρο οι αγωνιστικές υποχρεώσεις της ομάδας ξεκίνησαν εκ νέου από το Κύπελλο Ελλάδος. Στην πρεμιέρα του θεσμού αντιμετώπισε ξανά τους Αμπελοκήπους Θεσσαλονίκης τους οποίους και συνέτριψε με σκορ 126-19. Στη συνέχεια υπέκυψε στην πίεση του Ηρακλή στη 2η Αγωνιστική της Α' Φάσης. Το τελικό σκορ της εκτός έδρας αναμέτρησης με το «Γηραιό» διαμορφώθηκε σε 64-51.«Αποτελέσματα Κυπέλλου Γυναικών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.  Ο Απόλλων εντάχθηκε για την περίοδο 2004-05 ξανά στον Όμιλο Βορρά της Α2 Εθνικής, στον οποίο βρέθηκε μετά την αποχώρηση των Αμπελοκήπων απέναντι σε 10 αντιπάλους. Έκλεισε τη χρονιά με 7 νίκες και 13 ήττες, μη καταφέρνοντας να τερματίσει υψηλότερα από την 9η θέση. Ωστόσο, απέφυγε τον υποβιβασμό.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 2005-06 οι σύλλογοι του Ομίλου Βορρά αυξήθηκαν κατά δύο (αν και τελικά δύο αποχώρησαν με αποτέλεσμα να κατακυρωθούν όλοι οι αγώνες τους ως νίκες στους αντιπάλους). Στον τελικό βαθμολογικό πίνακα καταγράφηκαν 18 νίκες και 8 ήττες για την ομάδα της Καλαμαριάς, που σκαρφάλωσε στην 5η θέση. Στη διοργάνωση του Κυπέλλου, που οργανώθηκε λίγο διαφορετικά, με μία αγωνιστική ανά φάση, ξεπέρασε την πρώτη από αυτές νικώντας το Λασσάνη Κοζάνης εντός έδρας με σκορ 70-42. Ωστόσο, στη Β' Φάση ηττήθηκε εκτός έδρας από τις Εσπερίδες Καλλιθέας με σκορ 41-66 με συνέπεια να αποκλειστεί.«Αποτελέσματα Κυπέλλου Γυναικών 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη χρονιά, 2006-07, τον Όμιλο Βορρά συνέθεσαν πραγματικά 14 σύλλογοι ανεβάζοντας τον πήχυ της δυσκολίας. Ο Απόλλων είχε στο πλαίσιο αυτό απολογισμό 15 νίκες και 11 ήττες, ισοβαθμώντας με την Αρτέμιδα Βόλου. Βάσει των μεταξύ τους αποτελεσμάτων τοποθετήθηκε υψηλότερα από εκείνη στην τελική κατάταξη και ειδικότερα στην 8η θέση.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Για δεύτερη συνεχόμενη χρονιά αγωνίστηκε τόσο στην Α' όσο και στη Β' Φάση του Κυπέλλου Ελλάδος. Στην πρεμιέρα νίκησε εντός έδρας την Ολυμπιάδα Λάρισας με σκορ 63-45, για να γνωρίσει τον αποκλεισμό στη συνέχεια από τον Αστέρα Εξαρχείων, ο οποίος επικράτησε στη Θεσσαλονίκη με σκορ 52-66.«Αποτελέσματα Κυπέλλου Γυναικών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Γυναίκες», άρθρο στον ιστότοπο της εφημερίδας «Πατρίς», 2 Οκτωβρίου 2006.

Η κομβική αγωνιστική περίοδος 2007-08 εγκαινίασε μια νέα σύντομη περίοδο ακμής για το σύλλογο, με πρώτη επιτυχία την κατάκτηση του Πρωταθλήματος της Α2 Εθνικής στον Όμιλο Βορρά. Απέναντι σε 13 αντιπάλους υπέστη μόλις μία ήττα σε 26 αγωνιστικές, με αποτέλεσμα να τερματίσει στην κορυφή του τελικού βαθμολογικού πίνακα.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητές Α2 Εθνικής Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παράλληλα, εξασφάλισε την απευθείας (επ)άνοδο στην Α1 Εθνική. Η επιτυχία αυτή συντελέστηκε με πρόεδρο τον Απόστολο Παπαδόπουλο, έφορο τον Ανδρέα Μπουρτζή και προπονητή τον Θόδωρο Πολυμένη. Σε ό,τι αφορά την Α' Φάση του Κυπέλλου ο Απόλλων αναδείχθηκε νικητής σε βάρος του Π.Α.Ο.Κ. με σκορ 41-44. Την πορεία του στο θεσμό ανέκοψε στη Β' Φάση ο Πανιώνιος που επικράτησε μακριά από την έδρα του με σκορ 72-78.«Αποτελέσματα Κυπέλλου Γυναικών 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Μετά από απουσία 5 ετών ο Απόλλων αγωνίστηκε την περίοδο 2008-09 στην Α1 Εθνική Κατηγορία. Η τελευταία συγκροτήθηκε με τη συμμετοχή 14 ομάδων από ολόκληρη την Ελλάδα. Η ολοκλήρωση της αγωνιστικής δράσης βρήκε το σύλλογο με 18 νίκες και 8 ήττες, όσες είχε συγκεντρώσει και ο Παναθηναϊκός. Βάσει των μεταξύ τους αποτελεσμάτων ο Απόλλων βρέθηκε να μειονεκτεί, κλείνοντας τη χρονιά στην 4η θέση της τελικής κατάταξης.«Βαθμολογία Πρωταθλήματος Α1 Εθνικής Κατηγορίας Γυναικών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α1: Αήττητος πρωταθλητής ο Αθηναϊκός! Έπεσε ο Μέγας», άρθρο στον ιστότοπο WePlayBall.gr, 12 Απριλίου 2009. Προπονητής ήταν για δεύτερη συνεχόμενη χρονιά ο Πολυμένης, ενώ κορυφαία σκόρερ αναδείχθηκε η Αμερικανίδα Τζοάννα Σόλβερσον (510 πόντοι σε 25 αγώνες, 20,40 κατά μ.ό.). Διακρίθηκαν επίσης οι Τζένιφερ Ντερέβγιανικ (321 πόντοι σε 23 αγώνες, 13,96 κατά μ.ό.), Αγγέλα Τομκάκη (294 πόντοι σε 25 αγώνες, 11,76 κατά μ.ό.) και Μάγδα Καραμπατζάκη (289 πόντοι σε 25 αγώνες, 11,56 κατά μ.ό.).«Apollon Kalamarias: Total Stats Regular Season 2008-2009», πληροφορίες στον ιστότοπο (Galanis)SportsData.gr. Η Σόλβερσον ήταν επίσης η δεύτερη παραγωγικότερη σκόρερ του Πρωταθλήματος, πίσω μόνο από τη Ζωή Δημητράκου του Μεγάλου Αλεξάνδρου.«Points: Women's Championship 2008-09 Division A1», πληροφορίες στον ιστότοπο (Galanis)SportsData.gr. Από την πλευρά της η Ντερέβγιανικ είχε την 3η καλύτερη επίδοση στις Ασίστ (93 σε 23 αγώνες, 4,04 κατά μ.ό.).«Assists: Women's Championship 2008-09 Division A1», πληροφορίες στον ιστότοπο (Galanis)SportsData.gr. Τέλος, σε ό,τι αφορά το θεσμό του Κυπέλλου, ο Απόλλων αγωνίστηκε μία φορά, στα πλαίσια της Β' Φάσης, όπου και ηττήθηκε με σκορ 75-65 εκτός έδρας από τον Άρη Χολαργού.«Αποτελέσματα Κυπέλλου Γυναικών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Tα αποτελέσματα του κυπέλλου Γυναικών» , άρθρο στον ιστότοπο Sport24.gr, 28 Σεπτεμβρίου 2008.

Η υψηλή θέση της ομάδας της Καλαμαριάς στην τελική βαθμολογία της επέτρεψε το επόμενο φθινόπωρο να δηλώσει συμμετοχή στην ευρωπαϊκή διοργάνωση του EuroCup (2ο επίπεδο στην ιεραρχία των πανευρωπαϊκών πρωταθλημάτων).«Κλήρωση Eurocup και Euroleague Γυναικών», άρθρο στον ιστότοπο του ΣΠΟΡ FM, 21 Ιουλίου 2009. Εντούτοις, μετά την πρώτη αγωνιστική το Νοέμβριο του 2009,«Ξεκίνημα με το αριστερό για την Καλαμαριά», άρθρο στον ιστότοπο WePlayBall.gr, 12 Νοεμβρίου 2009. το Διοικητικό Συμβούλιο του συλλόγου αποφάσισε ομόφωνα να αποσύρει τη συμμετοχή της ομάδας από το θεσμό λόγω των σοβαρών οικονομικών απαιτήσεων που προέκυπταν από την παρουσία της εκεί.«Εκτός Eurocup και ο Απόλλων Καλαμαριάς!», άρθρο στον ιστότοπο WePlayBall.gr, 17 Νοεμβρίου 2009. Λίγο νωρίτερα ο Απόλλων είχε αγωνιστεί και για τη «Φάση των 16» του Κυπέλλου Ελλάδος, όπου και ηττήθηκε εντός έδρας από τις Εσπερίδες Καλλιθέας.«Αποτελέσματα Κυπέλλου Γυναικών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Final-4 Κυπέλλου Γυναικών: Η πορεία προς τον τίτλο», άρθρο στον ιστότοπο WePlayBall.gr, 16 Απριλίου 2010.«Πρόκριση για Εσπερίδες», άρθρο στον ιστότοπο του ΣΠΟΡ FM, 27 Οκτωβρίου 2009. Στην πορεία της χρονιάς η θέση του προπονητή πέρασε από τον Πολυμένη, στο Γιάννη Τσιμπή. Κατά την ολοκλήρωση του Πρωταθλήματος της Α1 Εθνικής της χρονιάς 2009-10 ο Απόλλων είχε συλλέξει 9 νίκες και 15 ήττες, όσες και ο Ολυμπιακός Βόλου που υπερτερούσε στα επόμενα κριτήρια κατάταξης. Εν τέλει ο σύλλογος της Καλαμαριάς βρέθηκε στην 11η θέση της βαθμολογίας (σε σύνολο 13 συλλόγων), με αποτέλεσμα να υποβιβαστεί.«Βαθμολογία Πρωταθλήματος Α1 Εθνικής Κατηγορίας Γυναικών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τους περισσότερους πόντους για λογαριασμό της ομάδας συγκέντρωσαν οι Κλόι Κερ (133 πόντοι σε 9 αγώνες, 14,78 κατά μ.ό.), Τζένιφερ Ντερέβγιανικ (120 πόντοι σε 9 αγώνες, 13,33 κατά μ.ό.), Δήμητρα Τελίδου (264 πόντοι σε 22 αγώνες, 12,00 κατά μ.ό.) και Νικόλ Κάρτερ (142 πόντοι σε 12 αγώνες, 11,83 κατά μ.ό.).«Apollon Kalamarias: Total Stats Regular Season 2009-2010», πληροφορίες στον ιστότοπο (Galanis)SportsData.gr. Επιπλέον η αθλήτρια Νέλλη Μπιμπίρη βρέθηκε στη 2η θέση των στατιστικών πινάκων των Κλεψιμάτων και των Κοψιμάτων για το σύνολο των αθλητριών του Πρωταθλήματος.«Blocks: Women's Championship 2009-10 Division A1», πληροφορίες στον ιστότοπο (Galanis)SportsData.gr.«Steals: Women's Championship 2009-10 Division A1», πληροφορίες στον ιστότοπο (Galanis)SportsData.gr.

 Δεκαετία 2010 
Τον Ιούνιο του 2010 για τη θέση του πρώτου προπονητή προσελήφθη ο Ανδρέας Γαρέφης με αποστολή την επάνοδο της ομάδας στην Α1 Εθνική.«Ο Ανδρέας Γαρέφης ανέλαβε την Καλαμαριά», άρθρο στον ιστότοπο WePlayBall.gr, 25 Ιουνίου 2010.«Γυναικείο: Ο Γαρέφης στον Απόλλωνα», άρθρο στον ιστότοπο NorthBasket.gr,  24 Ιουνίου 2010. Οι υποχρεώσεις της χρονιάς ξεκίνησαν στις αρχές του επόμενου φθινοπώρου από το Κύπελλο Ελλάδος, όπου ο σύλλογος έδειξε ανθεκτικότητα. Ξεκινώντας από την 1η Αγωνιστική της Α' Φάσης νίκησε εντός έδρας το Λασσάνη Κοζάνης με σκορ 69-39.«Προκρίθηκε ο Αστέρας» , άρθρο στον ιστότοπο Sport24.gr, 3 Οκτωβρίου 2010.«Αποτελέσματα Κυπέλλου: Πρόκριση για Εξάρχεια και Κρόνο», άρθρο στον ιστότοπο WePlayBall.gr, 3 Οκτωβρίου 2010. Στη 2η Αγωνιστική επικράτησε ξανά, αυτή τη φορά εκτός έδρας απέναντι στον Παναθλητικό Συκεών, με το τελικό σκορ να διαμορφώνεται σε 49-58.«Αποτελέσματα Κυπέλλου Γυναικών», άρθρο στον ιστότοπο BasketNet.gr, 10 Οκτωβρίου 2010.«Αποτελέσματα Κυπέλλου: Στην παράταση τα Εξάρχεια», άρθρο στον ιστότοπο WePlayBall.gr, 10 Οκτωβρίου 2010. Στην 3η Αγωνιστική ταξίδεψε στη Δράμα όπου νίκησε τους τοπικούς Τιτάνες με σκορ 61-66.«"Χαμογέλασαν" Παιανία, Απόλλων Καλ.», άρθρο στον ιστότοπο SuperBasket.gr, 17 Οκτωβρίου 2010.«Κύπελλο Ελλάδος Γυναικών», άρθρο στον ιστότοπο HomoBasketus.blogspot.gr, 18 Οκτωβρίου 2010. Ο αποκλεισμός από το θεσμό ήρθε για τον Απόλλωνα στη «Φάση των 16», όπου και ηττήθηκε στα τέλη Οκτωβρίου εντός έδρας από τον Πανιώνιο με σκορ 74-94.«Αποτελέσματα Κυπέλλου: Τυφώνας στην Καλλιθέα ο Αθηναϊκός», άρθρο στον ιστότοπο WePlayBall.gr, 20 Οκτωβρίου 2010.«Άνετα προκρίθηκε ο Αθηναϊκός», άρθρο στον ιστότοπο BasketNet.gr, 20 Οκτωβρίου 2010. Η λήξη της περιόδου 2010-11 βρήκε τον Απόλλωνα αήττητο Πρωταθλητή του Ομίλου Βορρά της Α2 Εθνικής με 22 νίκες σε ισάριθμους αγώνες.«Βαθμολογία Πρωταλήματος Α2 Εθνικής Κατηγορίας (Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αήττητος πρωταθλητής στον όμιλο Βορρά της Α2 ο Απόλλωνας Καλαμαριάς», άρρθο στον ιστότοπο Tsiotras.blogspot.gr, 29 Μαΐου 2011. Παραγωγικότερη σκόρερ για λογαριασμό της ομάδας (και πέμπτη στο σύνολο του Ομίλου) αναδείχθηκε η Γιώτα Νικολαΐδου που συγκέντρωσε 289 πόντους.«Ο τελικός πίνακας των σκόρερ και «μπομπέρ» της Α2 γυναικών σε Βορρά και Νότο», άρθρο στον ιστότοπο Tsiotras.blogspot.gr, 30 Μαΐου 2011.

Έχοντας επιστρέψει στην κορυφαία κατηγορία της ελληνικής γυναικείας καλαθοσφαίρισης για την περίοδο 2011-12, η ομάδα της Καλαμαριάς προσπάθησε να εδραιώσει την παρουσία της εκεί, χωρίς όμως το επιθυμητό αποτέλεσμα. Συγκεκριμένα τερμάτισε στην 11η και προτελευταία θέση της τελικής βαθμολογικής κατάταξης, με 2 νίκες και 20 ήττες, με αποτέλεσμα να κληθεί να αγωνιστεί σε διαδικασία Play-Outs προκειμένου να διασφαλίσει την παραμονή της.«Βαθμολογία Πρωταλήματος Α1 Εθνικής Κατηγορίας 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εκεί διασταυρώθηκε με τον 8ο στην κατάταξη Άρη Θεσσαλονίκης απέναντι στον οποίο έπρεπε να συγκεντρώσει τρεις νίκες, λαμβάνοντας υπόψη πως οι δύο ομάδες μετέφεραν ήδη από μία νίκη από την Κανονική Περίοδο. Στον πρώτο μεταξύ τους αγώνα στο Αλεξάνδρειο οι «κιτρινόμαυρες» υπερασπίστηκαν την έδρα τους με το σκορ να διαμορφώνεται στο οριακό 53-52.«Βήμα παραμονής από Άρη & Π.Α.Ο.Κ.», άρθρο στον ιστότοπο Gazzetta.gr, 4 Απριλίου 2012.«Μπάσκετ: Νίκησε και... βλέπει παραμονή ο Άρης», άρθρο στον ιστότοπο Zougla.gr, 4 Απριλίου 2012. Ο Απόλλων, ωστόσο, κατάφερε να ισοφαρίσει τη σειρά στην έδρα του με τελικό σκορ 52-45.«Έπεσε η Φ.Ε.Α., ισοφάρισε ο Απόλλων Καλαμαριάς», άρθρο στον ιστότοπο NorthBasket.gr, 7 Απριλίου 2012.«Έμεινε «ζωντανός» ο Απόλλων Καλαμαριάς», άρθρο στον ιστότοπο OnSports.gr, 7 Απριλίου 2012. Στον τρίτο και καθοριστικό αγώνα ο Άρης αναδείχθηκε νικητής με σκορ 63-56 σπρώχνοντας παράλληλα τον Απόλλωνα στην Α2 Εθνική.«Έμεινε στην Α1 ο Άρης», άρθρο στον ιστότοπο NorthBasket.gr, 11 Απριλίου 2012.«Παρέμεινε στην Α1 ο Άρης», άρθρο στον ιστότοπο Sport24.gr, 11 Απριλίου 2012.«Παραμονή για Άρη», άρθρο στον ιστότοπο του NovaΣΠΟΡ FM, 11 Απριλίου 2012. Σε ό,τι αφορά τη διοργάνωση του Κυπέλλου, ο τελευταίος εντάχθηκε απευθείας στη «Φάση των 16» όπου και αποκλείστηκε από τον Κρόνο Αγίου Δημητρίου με σκορ 47-68.«Αποτελέσματα Κυπέλλου: Οι «μικροί»… έδειξαν τα δόντια τους!», άρθρο στον ιστότοπο WePlayBall.gr, 20 Νοεμβρίου 2011.«Έκπληξη από το Ελληνικό» , άρθρο στον ιστότοπο Sport24.gr, 20 Νοεμβρίου 2011. Κορυφαία σκόρερ της ομάδας της Καλαμαριάς στην Κανονική Περίοδο αναδείχθηκε η Αμερικανίδα Βέρα Τζο Μπούστος (225 πόντοι σε 19 αγώνες, 11,84 κατά μ.ό.), ενώ διακρίθηκαν επίσης η Αμερικανίδα Ντενίζ Ουίλσον (66 πόντοι σε 4 αγώνες, 16,50 κατά μ.ό.) και οι Ελληνίδες Σοφία Βασιλειάδου (185 πόντοι σε 20 αγώνες, 9,25 κατά μ.ό.) και Κική Νικολαΐδου (147 πόντοι σε 17 αγώνες, 8,65 κατά μ.ό.).«Apollon Kalamarias: Total Stats Regular Season 2011-2012», πληροφορίες στον ιστότοπο (Galanis)SportsData.gr. Στις αρχές Ιανουαρίου τον Γαρέφη είχε αντικαταστήσει ο μέχρι πρότινος βοηθός του, Αλέξης Μαυρίδης, με τον οποίο ολοκληρώθηκε η χρονιά.«Αποκλειστικό-Τέλος από την Καλαμαριά ο Ανδρέας Γαρέφης-Με τον Αλέξη Μαυρίδη θα συνεχίσουν οι «Πόντιες»», άρθρο στον ιστότοπο Tsiotras.blogspot.gr, 2 Ιανουρίου 2012.

Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με τον Απόλλωνα να αγωνίζεται στον πρώτο από αυτούς. Στο τέλος της Α' Φάσης βρέθηκε στην 5η θέση της βαθμολογίας, αποτυγχάνοντας να περάσει στην επόμενη φάση όπου πέρασαν σε κοινό όμιλο οι τρεις πρώτοι κάθε υποομίλου. Αν και η αγωνιστική πορεία του σταμάτησε εκεί, εν τέλει παρέμεινε στην κατηγορία.«Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013.«Α2 Γυναικών: Α' Υποόμιλος Βορρά», άρθρο στον ιστότοπο OnSports.gr, 25 Φεβρουαρίου 2013. Στη διοργάνωση του Κυπέλλου αγωνίστηκε σε μόλις έναν αγώνα, γνωρίζοντας τον αποκλεισμό κατόπιν εντός έδρας ήττας από τους Τιτάνες Δράμας με σκορ 49-70.«Αποτελέσματα Κυπέλλου Ελλάδας Βορρά: Εύκολες προκρίσεις για Τιτάνες, Ηρακλή και Παναθλητικό!», άρθρο στον ιστότοπο WePlayBall.gr, 16 Σεπτεμβρίου 2012.«Εύκολες προκρίσεις για Τιτάνες, Παναθλητικό και Ηρακλή», άρθρο στον ιστότοπο WomenSports.gr, 17 Σεπτεμβρίου 2012. Καθήκοντα πρώτου προπονητή διατήρησε τη χρονιά αυτή ο Γιώργος Ατακτίδης, ο οποίος ανανέωσε το συμβόλαιό του και για την επόμενη.«Ο Γιώργος Ατακτίδης ο νέος τεχνικός του Απόλλωνα Καλαμαριάς», άρθρο στον ιστότοπο NorthBasket.gr, 19 Ιουνίου 2012.«Συνεχίζει στον πάγκο του Απόλλωνα Καλαμαριάς ο Ατακτίδης», άρθρο στον ιστότοπο NorthBasket.gr, 17Ιουνίου 2013.

Η επιστροφή της ομάδας της Καλαμαριάς στα γήπεδα το επόμενο φθινόπωρο αφορούσε την Α' Φάση του Κυπέλλου Ελλάδος. Εντούτοις, αγωνίστηκε σε μόλις έναν αγώνα, όπου και ηττήθηκε με σκορ 54-58 από τη Νίκη Λευκάδας, με αποτέλεσμα να αποκλειστεί.«Καλό ξεκίνημα για την Νίκη Λευκάδας», άρθρο στον ιστότοπο FortsaLefkada.gr, 23 Σεπτεμβρίου 2013.«Αποκλεισμός για Πανιώνιο», άρθρο στον ιστότοπο του ΣΠΟΡ FM, 23 Σεπτεμβρίου 2013. Το Πρωτάθλημα της Α2 Εθνικής επέστρεψε στην κανονικότητα την περίοδο 2013-14 με τον Απόλλωνα να λαμβάνει μέρος στα παιχνίδια του Ομίλου Βορρά, αντιμετωπίζοντας 11 αντιπάλους. Στο πλαίσιο αυτό συγκέντρωσε μέχρι την εκπνοή της χρονιάς 8 νίκες και 14 ήττας. Στην τελική βαθμολογική κατάταξη βρέθηκε στην 9η θέση, εκτός της ζώνης του υποβιβασμού.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 Βορρά: Φιέστα με 100άρα ο Παναθλητικός, έπεσε η ΑΓΕ Πιερίας!», άρθρο στον ιστότοπο WePlayBall.gr, 13 Απριλίου 2014.«Α2 Βορρά: Φιέστα με κατοστάρα ο Παναθλητικός», άρθρο στον ιστότοπο SportsHero.gr, 13 Απριλίου 2014.

Το Μάιο του 2014 ολοκληρώθηκε η συνεργασία του Απόλλωνα με το Γιώργο Ατακτίδη,«Τέλος ο Ατακτίδης από τις γυναίκες του Απόλλωνα Καλαμαριάς», άρθρο στον ιστότοπο Tsiotras.blogspot.gr, 4 Μαΐου 2014. ενώ τον διαδέχτηκε στο πόστο του προπονητή ο Παναγιώτης Νομικός.«Νέος κόουτς στο γυναικείο του Απόλλωνα Καλαμαριάς ο Παναγιώτης Νομικός-Οι πρώτες του δηλώσεις», άρθρο στον ιστότοπο Tsiotras.blogspot.gr, 17 Μαΐου 2014. Τα πρώτα επίσημα παιχνίδια της ομάδας το επόμενο φθινόπωρο αφορούσαν όπως πάντα το Κύπελλο Ελλάδος. Στην 1η Αγωνιστική της Α' Φάσης ξεπέρασε επιτυχώς το εμπόδιο του Ναυάρχου Βότση με τελικό σκορ 35-68.«Τα αποτελέσματα στο Βορρά» , άρθρο στον ιστότοπο WomenSports.gr, 14 Σεπτεμβρίου 2014.«Αποτελέσματα γυναικών», άρθρο στον ιστότοπο EBasket.gr, 14 Σεπτεμβρίου 2014. Στη 2η Αγωνιστική γνώρισε την ήττα εντός έδρας από την Ολύμπια Λάρισας με σκορ 50-58 και συνεπώς αποκλείστηκε.«Στους «16» του κυπέλλου η Ολύμπια», άρθρο στον ιστότοπο της εφημερίδας «Ελευθερία», 21 Σεπτεμβρίου 2014.«Αποτελέσματα Κυπέλλου (Βορράς): Πρόκριση για Λευκάδα, Σέρρες και Ολύμπια!», άρθρο στον ιστότοπο WePlayBall.gr, 22 Σεπτεμβρίου 2014. Σε ό,τι αφορά το Πρωτάθλημα της Α2 Εθνικής της περιόδου 2014-15, ο Απόλλων εντάχθηκε στον Όμιλο Βορρά από κοινού με 11 ακόμη ομάδες. Η λήξη της Κανονικής Περιόδου τον βρήκε στην 6η θέση του τελικού βαθμολογικού πίνακα. Αναλυτικότερα, συγκέντρωσε 12 νίκες και 10 ήττες, έχοντας ισοβαθμίσει με τον Π.Α.Σ. Γιάννινα. Η ηπειρώτικη ομάδα, ωστόσο, τοποθετήθηκε υψηλότερα βάσει των μεταξύ τους αποτελεσμάτων.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 Βορρά: Φινάλε χωρίς ενδιαφέρον αλλά με... συγκινήσεις!», άρθρο στον ιστότοπο WePlayBall.gr, 5 Απριλίου 2015.«Α2 (Βορράς): Το πανόραμα της 22ης «στροφής» - Η τελική βαθμολογία», άρθρο στον ιστότοπο NorthBasket.gr, 5 Απριλίου 2015.

Την επόμενη αγωνιστική περίοδο, 2015-16, καθήκοντα πρώτου προπονητή ανέλαβε ο Χρήστος Γκογκάκης.«Νέος προπονητής στην Καλαμαριά ο Γκογκάκης!», άρθρο στον ιστότοπο WePlayBall.gr, 23 Μαΐου 2015. Οι ομάδες που διεκδίκησαν τον τίτλο του Πρωταθλητή Βορρά για την Α2 Εθνική ήταν και πάλι 12 στον αριθμό. Μετά την ολοκλήρωση των αγωνιστικών του υποχρεώσεων ο Απόλλων βρέθηκε στην 5η θέση της βαθμολογικής κατάταξης, έχοντας υπερτερήσει σε ισοβαθμία απέναντι στον Α.Ο. Σερρών. Αναλυτικότερα συγκέντρωσε 11 νίκες και 11 ήττες, εξασφαλίζοντας με άνεση την παραμονή του στην κατηγορία.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 Βορρά: Θριαμβευτικά στην Α1 Αρης και Παναθλητικός!», άρθρο στον ιστότοπο WePlayBall.gr, 15 Απριλίου 2016. Τους περισσότερους πόντους για λογαριασμό της ομάδας συγκέντρωσε η Βασιλική Καζαντζή (275 στον αριθμό), που ήταν η 10η καλύτερη επίδοση στο σύνολο των ομάδων του Ομίλου. Η ίδια αθλήτρια βρέθηκε, επίσης, στην 6η θέση στον στατιστικό πίνακα των τριπόντων του Ομίλου (30 στον αριθμό).«Η τελική κατάταξη σε πόντους και τρίποντα στην Α2 γυναικών Βορρά και Νότου-Τσαμπούρη, Στεφανίδου και Αθανασιάδου στην κορυφή», άρθρο στον ιστότοπο Tsiotras.blogspot.gr, 14 Απριλίου 2016. Στη διοργάνωση του Κυπέλλου Ελλάδος η ομάδα της Καλαμαριάς αγωνίστηκε τρεις φορές τη χρονιά αυτή, όλες στα πλαίσια της Α' Φάσης. Αρχικά αγωνίστηκε εντός έδρας απέναντι στον Παναθλητικό Συκεών, τον οποίον νίκησε με τελικό σκορ 57-66.«Κύπελλο Γυναικών: Προκρίθηκε η Καλαμαριά», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 16 Σεπτεμβρίου 2015.«Αποτελέσματα Κυπέλλου Ελλάδας: Μεγάλο διπλό της Καλαμαριάς στις Συκιές!», άρθρο στον ιστότοπο WePlayBall.gr, 16 Σεπτεμβρίου 2015. Ακολούθως υποδέχτηκε στην έδρα της τους Τιτάνες Δράμας, επικρατώντας με μεγάλη διαφορά, 79-59.«Απόλλων Καλαμαριάς – Τιτάνες 79-59», άρθρο στον ιστότοπο SportDrama.gr, 23 Σεπτεμβρίου 2015.«Δράση στο Κύπελλο Γυναικών» , άρθρο στον ιστότοπο BasketNet.gr, 23 Σεπτεμβρίου 2015. Τελικά γνώρισε εκτός έδρας τον αποκλεισμό από την Ολύμπια Λάρισας με σκορ 67-53.«Πέρασαν Ίκαρος, Αγία, Σπόρτιγκ, Λάρισα και Πυλαία» , άρθρο στον ιστότοπο WomenSports.gr, 27 Σεπτεμβρίου 2015.«Πρόκριση για τις γυναίκες της Ολύμπια Λάρισας», άρθρο στον ιστότοπο Tsiotras.blogspot.gr, 27 Σεπτεμβρίου 2015.

Το επόμενο φθινόπωρο ο σύλλογος επέστρεψε στις αγωνιστικές του υποχρεώσεις ξεκινώντας ως συνήθως από το Κύπελλο Ελλάδος. Στην πρεμιέρα απέκλεισε τον ανέτοιμο Α.Ο. Σερρών με το εμφατικό σκορ 18-55.«Ανετο πέρασμα από τις Σέρρες για τον Απόλλωνα Καλαμαριάς», άρθρο στον ιστότοπο Tsiotras.blogspot.gr, 18 Σεπτεμβρίου 2016.«Τα αποτελέσματα στο Κύπελλο γυναικών» , άρθρο στον ιστότοπο BasketNet.gr, 18 Σεπτεμβρίου 2016. Στην επόμενη αγωνιστική δυσκολεύτηκε περισσότερο νικώντας τελικά εκτός έδρας την Ολύμπια Λάρισας με σκορ 44-48.«Αποκλείστηκε η Ολύμπια», άρθρο στον ιστότοπο της εφημερίδας «Ελευθερία», 26 Σεπτεμβρίου 2016.««Πέρασαν» και από την Λάρισα οι γυναίκες του Απόλλωνα Καλαμαριάς», άρθρο στον ιστότοπο Tsiotras.blogspot.gr, 25 Σεπτεμβρίου 2016. Τελικά ήταν η Πυλαία αυτή που ανέκοψε την πορεία του, αφού τον υποχρεώσε σε εκτός έδρας ήττα με σκορ 44-33.«Nίκη για τις γυναίκες της ΑΕ Πυλαίας επί του Απόλλων Καλαμαριάς», άρθρο στον ιστότοπο NorthBasket.gr, 2 Οκτωβρίου 2016.«Α.Ε. Πυλαίας - Απόλλων Καλαμαριάς 44-33 κύπελλο» , άρθρο στον ιστότοπο GrSpotakia.gr, 2 Οκτωβρίου 2016. Σε ό,τι αφορά το Πρωτάθλημα της Α2 Εθνικής για την περίοδο 2016-17, τίποτα δεν διαφοροποιήθηκε στο διοργανωτικό κομμάτι. Αυτή τη φορά η ομάδα της Καλαμαριάς κατάφερε να σκαρφαλώσει μέχρι την 3η θέση της τελικής κατάταξης, έχοντας απολογισμό 16 νίκες και 6 ήττες στην Κανονική Περίοδο.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην περίπτωση που για τον οποιοδήποτε λόγω προέκυπταν επιπλέον κενές θέσεις στην κορυφαία κατηγορία, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ. Έτσι ο Απόλλων βρέθηκε αντιμέτωπος στο ουδέτερο Κλειστό Γυμναστήριο του Βόλου με το Σπόρτιγκ Αθηνών, την ομάδα που κατέλαβε την 3η θέση στον Όμιλο Νότου. Τελικά πήρε την προτεραιότητα ανόδου νικώντας με σκορ 44-41.«Μπαράζ: Απόλλων Καλαμαριάς - Σπόρτιγκ 44-41» , άρθρο στον ιστότοπο SportsHero.gr, 23 Απριλίου 2017.«Στην Α1 ο Ίκαρος Καλλιθέας», άρθρο στον ιστότοπο AgapoToBasket.gr, 23 Απριλίου 2017.

 Περίοδοι σε εθνικές κατηγορίες 
ΠερίοδοςΚατηγορίαΘέση Κορυφαία Σκόρερ ΚΠΚύπελλο 1984-85 1Α' Εθνική 2 - 16-2 - - ? - -European Cup Liliana Ronchetti (2)  Α' Προκριμ  0-2 1985-86 1Α' Εθνική 5 - 10-8 - - ? - -European Cup Liliana Ronchetti (2)  Α' Προκριμ  0-2 1986-87 1Α' Εθνική 8 - 5-13 - - ? - -European Cup Liliana Ronchetti (2)  Α' Προκριμ  0-2 1987-88 1Α' Εθνική 4 - 13-9 - - ? - --  -  - 1988-89 1Α' Εθνική 2 - 20-2 - - ? - -European Cup Liliana Ronchetti (2)  Προκριμ  0-2 1989-90 1Α' Εθνική 2 - 19-3 - - ? - -European Cup Liliana Ronchetti (2)  Α' Προκριμ  0-2 1990-91 1Α' Εθνική 4 - 17-5 - - ? - -European Cup Liliana Ronchetti (2)  Φάση των 32  0-2 1991-92 1Α' Εθνική 1 - 20-1 - - ? - --  -  - 1992-93 1Α' Εθνική 4 - 17-9 - - ? - -European Cup for Women's Champion Clubs (1)  Β' Προκριμ  0-2 1993-94 1Α' Εθνική 6 - 16-10 - - ? - -European Cup Liliana Ronchetti (2)  Γ' Προκριμ  2-2 1994-95 1Α' Εθνική 4 - 17-9 - - ? - --  -  - 1995-96 1Α' Εθνική 5 - 15-11 - - ? Φάση των 16 1European Cup Liliana Ronchetti (2)  Γ' Προκριμ  3-1 1996-97 1Α' Εθνική 6 - 13-13 - - ? Κυπελλούχος 5-  -  - 1997-98 1Α1 Εθνική 5 - 12-10 - - ? Φάση των 16 1Ronchetti Cup (2)  Φάση των 32  3-3 1998-99 1Α1 Εθνική 9 - 7-15 - - ? Φάση των 16 1-  -  - 1999-00 1Α1 Εθνική 11 - 4-16 - - ? Α' Φάση 1-  -  - 2000-01 2Α2 Εθνική 2 - 20-2 - - ? 2η - Α' Φάσης 2-  -  - 2001-02 1Α1 Εθνική 10 - 6-14 - - Εμμανουέλα Αυθεντοπούλου Φάση των 8 2-  -  - 2002-03 1Α1 Εθνική 11 - 2-20 - - Εμμανουέλα Αυθεντοπούλου Φάση των 16 1-  -  - 2003-04 2Α2 Εθνική 5 - 12-10 - - ? 2η - Α' Φάσης 2-  -  - 2004-05 2Α2 Εθνική 9 - 7-13 - - ? 2η - Α' Φάσης 2-  -  - 2005-06 2Α2 Εθνική 5 - 18-8 - - ? Β' Φάση 2-  -  - 2006-07 2Α2 Εθνική 8 - 15-11 - - ? Β' Φάση 2-  -  - 2007-08 2Α2 Εθνική 1 - 25-1 - - ? Β' Φάση 2-  -  - 2008-09 1Α1 Εθνική 4 - 18-8 - - Τζοάννα Σόλβερσον Β' Φάση 1-  -  - 2009-10 1Α1 Εθνική 11 - 9-15 - - Δήμητρα Τελίδου Φάση των 16 2EuroCup Women (2)  Όμιλοι  αποχώρησε  2010-11 2Α2 Εθνική 1 - 22-0 - - Γιώτα Νικολαΐδου  Φάση των 16 4-  -  - 2011-12 1Α1 Εθνική 11 - 2-20 - - Βέρα Τζο Μπούστος Φάση των 16 1-  -  - 2012-13 2Α2 Εθνική 5 - 6-6 - - ? 1η - Α' Φάσης 1-  -  - 2013-14 2Α2 Εθνική 9 - 8-14 - - ? 1η - Α' Φάσης 1-  -  - 2014-15 2Α2 Εθνική 6 - 12-10 - - ? 2η - Α' Φάσης 2-  -  - 2015-16 2Α2 Εθνική 5 - 11-11 - - Βασιλική Καζαντζή 3η - Α' Φάσης 3-  -  - 2016-17 2Α2 Εθνική 3 Κατάταξης 16-6 1-0 - ? 3η - Α' Φάσης 3-  -  - 2017-18 2Α2 Εθνική 7 - 11-11 - - ? 3η - Α' Φάσης 2-  -  - 2018-19 2Α2 Εθνική 5 - 13-9 - - ? 2η - Α' Φάσης 2-  -  - 2019-20 2Α2 Εθνική 8 - 8-11 - - ? 1η - Α' Φάσης 1-  -  - 2020-21 2Α2 Εθνική διεκόπη - - - - ? 1η - Α' Φάσης 1-  -  - 2021-22 2Α2 Εθνική 7 - 8-10 - - ? - --  -  - 2022-23 2Α2 Εθνική 5 - 9-7 - - ? - --  -  - 2024-25 2Α2 Εθνική 4 Play-Offs 11-9 0-2 - ? - --  -  -

 Πρόσωπα 

Διακεκριμένες καλαθοσφαιρίστριες

  Μερόπη Ακτσέλη
  Μαρία Ανδρεάδου 
  Εμμανουέλα Αυθεντοπούλου 
  Σοφία Βασιλειάδου
  Κατερίνα Βολιώτη 
  Στέλλα Γαβριηλίδου 
  Αλεξάνδρα Γιαννοπούλου 
  Δήμητρα Γιαννοπούλου
  Ελένη Γουναροπούλου
  Χρύσα Δανιηλίδου 
  Σόνια Δάφκου 
  Σουλτάνα Δάφκου
  Ζωή Δημητράκου
  Ρένα Δημητριάδου 
  Βιβή Διαβολεμένου 
  Βασιλική Καζαντζή
  Ευανθία Καμκούτη
  Ιωάννα Καπουσούζη 
  Ελευθερία Καραδούκα 
  Μάγδα Καραμπατζάκη
  Φανή Καρποζήλου 
  Μαργαρίτα Καστανιώτου 
  Γιώτα Κούρτη
  Δάφνη Κωνσταντικάκη 
  Έφη Λοκμά
  Χρύσα Μαλλιαρίδου 
  Νέλλη Μπιμπίρη
  Γιώτα Νικολαΐδου
  Δώρα Νταΐδου 
  Μαρίτσα Παπαγεωργίου
  Ανθή Παπαηλία
  Κατερίνα Πεταχτή
  Δάφνη Πιπέρα 
  Έφη Σιδηροπούλου 
  Σοφία Σταυρίδου
  Δήμητρα Τελίδου
  Ζωή Τηγανίτα
  Αγγέλα Τομκάκη
  Αναστασία Τσιβελέκη
  Ρούλα Τσιβόγλου
  Ιωάννα Τσίγκρη
  Μαρία Τσίγκρη
  Μονίκ Αντουανέτ Άμπερς
  Νικόλ Κάρτερ
  Κλόι Κερ
  Βέρα Τζο Μπούστος
  Τζένιφερ Ντερέβγιανικ
  Ίνγκριντ Ανίσσα Ντίξον
  Ντενίζ Ουίλσον
  Τζοάννα Σόλβερσον
  Κάθριν Σούντερμαν
   Κόρι Ένγκουσεν
  Ζβετλάνα Ζέτσεβα
  Διαμαντά Μέντεα Μχέντζε 
 Κ. Μποζιέρ
 Μάντι Ουέστ
 Τάι Ράφιου
 Τζέιν Χάμπαρντ

+ Προπονητές  Ονοματεπώνυμο Θητεία  Θόδωρος Παυλίδης    Παναγιώτης Βαφειάδης   Γκάρι Αριουτιούνοφ   Δημήτρης Νικολαΐδης    Θόδωρος Πολυμένης  2000 - 2002  Παναγιώτης Παυλόπουλος  2002 -  Θόδωρος Πολυμένης  2007 - Ιαν 2010  Γιάννης Τσιμπής  Ιαν 2010 - Ιουν 2010   Ανδρέας Γαρέφης  Ιουν 2010 - Ιαν 2012  Αλέξης Μαυρίδης  Ιαν 2012 - Ιουν 2012  Γιώργος Ατακτίδης  Ιουν 2012 - Μαι 2014  Παναγιώτης Νομικός  Μαι 2014 - Απρ 2015  Χρήστος Γκογκάκης  Μαι 2015 - ?

 Έμβλημα 
Στο έμβλημα της ομάδας απεικονίζεται ο θεός της μουσικής, των τεχνών και του φωτός, Απόλλων, καθώς και το σύμβολό του, η λύρα.

 Τμήματα υποδομής 
Πολλά είναι τα επιτεύγματα του Απόλλωνα Καλαμαριάς και σε επίπεδο υποδομών. Στην τροπαιοθήκη του διαθέτει ένα Πανελλήνιο Πρωτάθλημα Νεανίδων, εκείνο του 1995,Πρωταθλητές Νεανίδων, πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. καθώς και τέσσερα Πανελλήνια Πρωταθλήματα Κορασίδων: 1990  1993  1995  2003.Πρωταθλητές Κορασίδων, πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Τουρνουά «Έφη Σιδηροπούλου» 
Ο σύλλογος διοργάνωνε επί σειρά ετών στις αρχές κάθε περιόδου τουρνουα φιλικών αγώνων αφιερωμένο στη μνήμη της Έφης Σιδηροπούλου (1977-1996). Η τελευταία ήταν ταλαντούχα αθλήτρια των νεανικών ομάδων του συλλόγου, με διακρίσεις σε πανελλαδικό επίπεδο, η οποία βρήκε το θάνατο σε τροχαίο δυστύχημα σε ηλικία 19 ετών.«14ο Τουρνουά «Έφη Σιδηροπούλου»», άρθρο στον ιστότοπο NorthBasket.gr, 8 Οκτωβρίου 2010.

 Παραπομπές 

 Βιβλιογραφία 
 Απόλλων Καλαμαριάς, Συλλογικό: Εγκυκλοπαίδεια του Ποντιακού Ελληνισμού, τόμος 2, εκδόσεις Μαλλιάρης-Παιδεία, Θεσσαλονίκη, 2007, σελ.28-35
 Συλλογικό έργο. «Μια ζωή Απόλλων: Μορφωτικός Γυμναστικός Σύλλογος Καλαμαριάς "Ο Απόλλων" 1926-2006», επιμέλεια Τσαπακίδου Αγγελική, 1η έκδoση, Θεσσαλονίκη: Ιστορικό Αρχείο Προσφυγικού Ελληνισμού, 2006. 

 Εξωτερικοί σύνδεσμοι 

 Ιστότοπος Φιλάθλων: «Απόλλων, Πόντος, Προσφυγιά κι αίμα της καρδιάς»


 Μ.Γ.Σ. Απόλλων Καλαμαριάς, ανενεργός επίσημος ιστότοπος του τμήματος καλαθοσφαίρισης ανδρών και γυναικών.
 MGS Apollon Kalamarias, συμμετοχές σε διοργανώσεις της FIBA Europe.

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης το 1969